Somebody to Love
"Somebody to Love" je pjesma britanske rock grupe Queen. Tekst pjesme napisao je Freddie Mercury. Našla se na albumu A Day at the Races iz 1976. kao i na albumu Greatest Hits, prvom kompilacijskom albumu grupe iz 1981. godine. Kao i prethodni singl i hit "Bohemian Rhapsody" sa albuma A Night at the Opera, pjesma je kombinacija harmonijskih i gitarskih solo dionica i umjesto da oponaša klasični engleski hor, članovi grupe su je izveli u verziji gospel hora. Pjesma je dostigla visoko 2. mjesto na top-listi u Velikoj Britaniji i 13. mjesto na top-listi Billboard Hot 100 u SAD-u. Grupa je pjesmu izvodila na koncertima u periodu između 1977. i 1985. godine a izvođenje pjesme uživo se našlo na live albumu grupe Queen Rock Montreal. Osim toga, nakon Freddieve smrti 1991. pjesma je izvedena uživo 20. aprila 1992. godine, u sklopu Freddie Mercury Tribute Concerta sa glavnim vokalima Georgea Michaela.